**Fundargerð aðalfundar hestamannafélagsins Hornfirðings í Stekkhól 8.11.2018**

**Dagskrá:**

1. Fundarsetning
2. Kosning fundarstjóra og fundarritara
3. Inntaka nýrra félaga
4. Skýrsla stjórnar
5. Reikningar félagsins
6. Ákvörðun árgjalds
7. Skýrsla nefnda og umræður
8. Lagabreytingar
9. Kosningar
   1. Stjórn
   2. Varastjórn
   3. Endurskoðendur
   4. Fulltrúi á þing L.H.
   5. Kosning nefnda
10. Önnur mál
    1. Fjórðungsmót Austurlands 2019
11. **Fundarsetning**

Pálmi Guðmundsson (PG) setti fundinn kl. 20 og bauð fundarmenn velkomna. Alls voru 26 félagsmenn mættir.

1. **Kosning fundarstjóra og -ritara**

PG stakk upp á því að Lena Hrönn Marteinsdóttir (LHM) yrði fundarstjóri og Sveinn Rúnar Ragnarsson ritari og var það samþykkt.

1. **Inntaka nýrra félaga**

Stefán Sturla Sigurjónsson og Harpa Magnúsdóttir óskuðu eftir því að ganga í félagið og var það samþykkt með lófataki.

1. **Skýrsla stjórnar**

PG las upp skýrslu stjórnar. Hóf hann ræðu sína á því að kynna fundarmenn fyrir skipulagi starfsins. Síðan reifaði hann starfsemina á undangengnu starfsári.

**Skýrsla stjórnar Hestamannafélagsins Hornfirðings, starfsárið 2017-2018.**

Aðalfundur Hornfirðings, var haldinn sunnudaginn 29. apríl kl. 20 í Stekkhól. Lena Hrönn Marteinsdóttir var fundarstjóri og fundargerð ritaði Gunnar Ásgeirsson. Eftirfarandi nýjir félagar gengu í félagið á fundinum, Stine Præstholm, Ída Mekkín Hlynsdóttir, Sveinn Rúnar Ragnarsson, Ragnheiður Másdóttir og Hafrún Eiríksdóttir. í stjórn félagsins voru kjörin; Pálmi Guðmundsson formaður, Gunnar Ásgeirsson ritari og Ómar Ingi Ómarsson meðstjórnandi sem kom nýr inn í stjórn. Aðrir í stjórn sem áttu eftir eitt ár af kjörtíma sínum eru Lena Hrönn Marteinsdóttir gjaldkeri og Magnús Skúlason meðstjórnandi. Helgi Vigfús Valgeirsson og Inga Stumpf voru kjörin varamenn. Endurskoðendur, Vilborg Jónsdóttir og Bryndís Hólmarsdóttir. Einnig komu fram tilnefningar í nefndir félagsins og hér að neðan er listi yfir starfandi nefndir og formenn þeirra.

* Mótanefnd, Helgi Vigfús Valgeirsson, formaður
* Vallar- og girðingarnefnd, Olgeir Ólafsson formaður
* Útreiðarnefnd, Örn Þór Þorbjörnsson formaður
* Æskulýðsnefnd, Ómar Ingi Ómarsson formaður
* Reiðveganefnd, Páll Guðmundsson formaður
* Fjáröflunar- og veitinganefnd, Gunnar Ásgeirsson formaður
* Reiðhallar og hesthússnefnd, Geir Þorsteinsson formaður

Önnur mál sem komu til umræðu á fundinum voru reiðvegamál, landaskipti í Hamralandi á Mýrum, hugmyndir um mótahald 2018, hesthúsahverfi, vallarsvæði ofl. Einnig kom fram almennur vilji og samhugur hjá félögum um að halda Fjórðungsmót Austurlands árið 2019 í Hornafirði. Rætt var um möguleika að gera mótið fjölmennara með því að hafa opnar greinar og stækka svæði sem kynbótahross mega koma frá.

Í upphafi árs var haldið járninganámskeið hjá Frikka og Snæsu í Lækjarhúsum, þann 13. og 14. janúar, Doddi járningameistari sá um kennsluna og nokkrar konur mættu á staðinn og fengu tilsögn og aðstoð við járningar. Eins og mörg undanfarin ár var reiðnámskeið hjá Snæsu í reiðhöllinni, fyrir yngru krakka, á föstudögum á tímabilinu janúar, febrúar og mars. Einnig bauð Snæsa upp á námskeið fyrir lengra komna, útreiðartúra / í Lækjarhúsum á laugardögum á sama tímabili. Alls tóku þátt um 24 krakkar á þessum námskeiðum.

Í febrúar, mars og apríl var boðið upp á reiðnámskeið (helgarnámskeið), einkatíma í reiðhöllinni með reiðkennurunum okkar þeim Bjarneyju Jónu Unnsteinsdóttur og Hlyn Guðmundssyni, sem bæði eru útskrifaðir reiðkennarar frá Hólaskóla og félagsmenn í Hornfirðingi. Í lok námskeiðs, héldu þau síðan "Sýnikennslukvöld í reiðhöllinni" fyrir þátttakendur og aðra hestaáhugamenn þar sem þau komu fram með hesta á mismunandi þjálfunarstigum til að sýna hvernig þau nota inniaðstöðuna í reiðhöllinni við almenna þjálfun og tamningu reiðhestsins.

Í vetur var sami háttur á á meðan Meistaradeildin í hestaíþróttum var sýnd á Stöð 2, félagar hittust í Stekkhól til að fylgjast með beinni útsendingu og þar var boðið upp á súpu, brauð, kaffi og aðrar góðar veitingar. Fyrsta beina útsendingin, af fimm, fór fram þann 1. febrúar og síðan voru útsendingar á tveggja vikna fresti fram til 6. apríl. Það var góð aðsókn á þessa viðburði okkar í Stekkhól og oft glatt á hjalla.

Ístölt Austurlands 2018 var haldið á Móavatni við Tjarnarland þann 17. febrúar 2018. Félagar úr Hornfirðingi létu sig ekki vanta og mættu ákveðin til leiks og voru í efstu sætum í nær öllum greinum sem keppt var í að þessu sinni. Eftirtaldir hestar og knapar úr Hornfirðingi hlutu verðlaun á mótinu.

* Friðrik Snær Friðriksson og Þruma frá Hlíðarbergi, 2. sæti Tölti 16 ára og yngri
* Neele Kanopka og Lyfting frá Gíslastöðum, 1. sæti Tölt áhugamenn
* Steinálfur frá Horni, knapi Ómar Ingi Ómarsson, 1. sæti B-flokkur
* Snædís frá Horni, knapi Ómar Ingi Ómarsson, 1. sæti A-flokkur
* Ómar Ingi Ómarsson og Snædís frá Horni, 1. sæti Tölt Opinn flokkur
* Jasmina Koethe og Steinálfur frá Horni, 3 sæti Tölt Opinn flokkur

85. ársþing USÚ var haldið í Hofgarði í Öræfum þann 12. mars, fulltrúar Hornfirðings sátu þingið fyrir hönd félagsins.

Páskaútreið Hornfirðings var haldinn þann 30. mars - Föstudaginn langa.

Vetrarleikar hestamannafélagsins Hornfirðings voru haldnir í reiðhöllinni þann 9. maí kl. 20. Keppt var í Töltfimi (opinn flokkur og áhugamannaflokkur), Tölt 17 ára og yngri og bjórreið. Alls mættu um 60 manns á staðinn, knapar, starfsmenn og áhorfendur. Snilldar tilþrif sáust í brautinn og fór formaðurinn þar fremstur í flokki með áhættuatriði sem endaði betur en áhorfðist.

Farið var í hestferð í Flatey á Uppstigningardag þann 10. maí 2018. Lagt var af stað frá Fornustekkum um kl. 13. á fimmtudeginum og komið á áfangastað hjá Hirti Hjartar í Flatey, þar sem grillaðar voru pylsur ofl. Ferðahrossin fengu síðan frí á föstudag. Á laugardeginum var farið í reiðtúr frá Flatey að Heinabergi og með girðingunni umhverfis Flatey. Á sunnudeginum var svo haldið heim á ný, frá Flatey til Hafnar. Góð mæting var í ferðina og allt gekk nokkuð vel fyrir sig þó að veðrið hafi ekki alltaf leikið við okkur.

Firmamót Hornfirðings, var haldið þann 21. maí, Annan í hvítasunnu, á keppnisvellinum við Stekkhól. Keppt var í tvígangi 17 ára og yngri, tvígangi opnum flokki og Þrígangi í opnum flokki. Þó fyrirvarinn hafi verið stuttur að safna firmum tókst að safna talsverðu fé frá fyrirtækjum og einstaklingum sem við erum afar þakklát fyrir.

Félagsmót Hornfirðings og úrtaka fyrir LM í Reykjavík 2018, haldið helgina 9.-10. júní að Fornustekkum. Keppt var í eftirtöldum greinum, pollaflokki, barna-, unglinga- og ungmennaflokki, A- og B-flokki gæðinga, tölti, skeiði og unghrossaflokki. Hefðbundin Skógeyjarútreið var farin á laugardagskvöldið eins og hefðbundið er. Fjöldi skráninga var með minna móti en góðir knapar og frábærir hestar komu þar fram. Dómarar mótsins völdu Hlyn Guðmundsson knapa mótsins og Tromma frá Höfn var valinn hestur mótsins.

Landsmót hestamanna árið 2018 var haldið í Víðidal í Reykjavík, á félagssvæði Fáks. Fulltrúar Hornfirðings.

Keppni:

* Tromma frá Höfn, B-Flokkur, knapi Hlynur Guðmundsson
* Sara frá Lækjarbrekku, A-flokkur, knapi Bjarney Jóna Unnsteinsdóttir
* Ungmennaflokkur, Hildur Árdís Eyjólfsdóttir, Trú frá Ási og Stine Randers Præstholm, á Herkúles frá Þjóðólfshaga
* Barnaflokkur, Friðrik Snær Friðriksson á Brák frá Lækjarbrekku

Kynbótasýning:

* Næla frá Lækjarbrekku, 6. vetra hryssur, knapi Bjarney Jóna Unnsteinsdóttir

Hestaferð í Lón, 24. júlí - fjórir dagar. Nokkrir félagar úr Hornfirðingi riðu með góðan hrossahóp frá Fornustekkum í Þórisdal á fyrsta degi, síðan var farið þaðan yfir Skyndidalsá og Jökulsá í Stafafellsfjöll og þaðan í Brekku í Lóni. Þriðja daginn var farið frá Brekku, niður í Herbjarnarey og að Bæ í Lóni og þaðan heim að Brekku á ný. Á fjórða degi var síðan haldið heim á leið frá Brekku, yfir Jökulsánna og Almannaskarð og í Nesin.

Það er komin hefð á að félagar úr Hornfirðingi taki þátt í Hestaþingi Kóps sem haldið er í byrjun ágúst 2018 skammt frá Kirkjubæjarlaustri. Að þessu sinni voru Bjarney Jóna og Hlynur sem reka tamningastöð á Nikhóli í vestur sýslunni, fulltrúar Hornfirðings.

* 1. sæti A-flokkur, Næla frá Lækjarbrekku, knapi Bjarney Jóna Unnsteinsdóttir
* 1. sæti B-flokkur, Tromma frá Höfn, knapi Hlynur Guðmundsson
* 3. sæti B-flokkur, Dimmey frá Miðskeri, knapi Bjarney Jóna Unnsteinsdóttir
* 2. sæti Tölt T3, Hlynur Guðmundsson og Tromma frá Höfn
* 3. sæti Tölt T3, Bjarney Jóna Unnsteinsdóttir og Dimmey frá Miðskeri
* 1. sæti 150m skeið, Hlynur Guðmundsson og Klaustri frá Hraunbæ
* 1. Sæti 100m skeið, Bjarney Jóna Unnsteinsdóttir og Stússý frá Sörlatungu

Landsþing hestamanna var haldið á Akureyri dagana 12. – 13. október 2018. Fulltrúar Hornfirðings á þinginu voru Pálmi Guðmundsson, Ómar Ingi Ómarsson og Helgi Vigfús Valgeirsson.

Þann 20. október var kynning í Nýheimum á starfandi félagasamtökum í Hornafirði, þar voru þrír fulltrúar frá Hornfirðing á staðnum með upplýsingar um starfsemi félagsins m.a. fyrirhugað reiðnámskeið fyrir börn og unglinga í mars 2019. Námskeiðið verður haldið út á Horni og Ómar Ingi Ómarsson og Jasmine Koethe, bæði reiðkennarar frá Hólum munu standa fyrir námskeiðinu.

Að lokum vill formaður, fyrir hönd stjórnar Hornfirðings, þakka félagsmönnum og styrktaraðilum fyrir ánægjulegt samstarf á liðnu starfsári með von um öflugt félagsstarf á nýju starfsári 2018-2019.

Hornafirði 8. október 2018.

1. **Reikningar félagsins**

LHM gjaldkeri félagsins fór yfir reikninga félagsins yfir tímabilið 1.október 2017 – 30. september 2018. Hagnaður ársins var 243.827 ISK og skuldir og eigið fé í árslok voru 14.861.765 ISK, þar af skuldir 826.497 ISK.

Spurt var um liðinn kynningarkostnað. LHM útskýrði að það er sá kostnaður sem greiddur er Snæbjörgu Guðmundsdóttir fyrir hestasýningar fyrir ferðamenn. Páll Guðmundsson óskaði skýringa á styrk frá vegagerðinni upp á 2.000.000 ISK og fékk þær frá LHM og PG. PG hefur óskað skýringa frá LH vegna á hækkunar á gjaldi milli ára. Fundarmönnum þótti kostnaður vegna móta hafa hækkað milli ára en það má rekja til kostnaðar við dómara.

1. **Ákvörðun árgjalds**

Árgjald síðasta árs var 8.000 ISK á einstakling en hjón greiddu 14.000 ISK. PG greindi frá því að samþykktar voru á þingi LH hærri álögur á hestamannafélög vegna markaðsátaks. PG greindi frá því að félagið hefði marga velunnara þ.e. fólk sem er ekki virkt í félaginu en greiðir samt sem áður félagsgjald. PG lagði til að gjaldið yrði 10.000 ISK og 15.000 ISK fyrir hjón og var það samþykkt.

1. **Skýrsla nefnda**

Mótanefnd lagði fram tillögur að viðburðum fyrir næsta starfsár. Aðrar nefndir lögðu ekkert fram enda var starfi þeirra gerð góð skil í skýrslu stjórnar.

1. **Lagabreytingar**

Engar auglýstar lagabreytingar

1. **Kosningar**
   1. **Stjórn**

Kosið var um formann, gjaldkera og meðstjórnanda.

PG var kosinn formaður með lófataki. LHM gaf ekki kost á sér áfram sem gjaldkeri en Janine Arens var kosinn í hennar stað. Magnús Skúlason gaf kost á sér áfram sem meðstjórnandi.

* 1. **Varastjórn**

Helgi Vigfús Valgeirsson og Inga Stumpf gáfu áfram kost á sér í varastjórn.

* 1. **Endurskoðendur**

Bryndís Hólmarsdóttir gaf áfram kost á sér og Páll Guðmundsson var kjörinn í stað Vilborgar Jónsdóttur.

* 1. **Fulltrúar á þing L.H.**

Ekki átti að kjósa neina fyrir næsta þing því þá verður formannafundur.

* 1. **Kosning nefnda**

Helst bar til tíðinda að Páll Guðmundsson óskaði eftir því að hætta í reiðveganefnd. Bryndís Hólmarsdóttir tók við af honum sem formaður. Öðru var ekki breytt.

1. **Önnur mál**

Ómar Ingi Ómarsson spurði út í þá upphæðir sem hestamannafélagið á inni hjá Sveitarfélaginu Hornafirði. PG sagði frá því að allur efniskostnaður sem til féll af smíði reiðhallarinnar ætti sveitarfélagið Hornafjörður að greiða. Það á þó eftir að fara yfir reikninganna og kanna hverjir þeirra eru vegna reiðahallarsmíðarinnar.

PG kynnti sínar hugmyndir um það hvernig hægt væri að leigja stíur til félagsmanna og þar með fjármagna nýtt hesthús við reiðhöllina. Hann fór bæði yfir tillögur sem snúa að hinum almenna félagsmanni og hins vegar hvernig æskulýðsstarfið gæti farið þar fram. PG fór síðan yfir kostnaðaráætlun vegna fyrirhugaðra framkvæmda í hesthúsinu við reiðhöllina.

Stefán Sturla Sigurjónsson fór yfir sínar hugmyndir varðandi reiðhöllina og nýja hesthúsið. Fundarmenn tóku vel í þær hugmyndir. Nokkrar umræður sköpuðust um þessi mál en almennt leist félagsmönnum vel á fyrirætlanir stjórnar og var henni falið að vinna áfram að málinu.

Rætt var um reiðvegi í kringum Ægissíðuna og þá miklu umferð sem er á því svæði.

* 1. **Fjórðungsmót Austurlands 2019**

PG ræddi um fjórðungsmót. Rætt var um að breyta uppbyggingu mótanna og reyna að höfða til fleiri þátttakenda. Miklar umræður sköpuðust. Ákveðið var að fara til funda við austanmenn og heyra hvað hugmyndir þeir hafa.

Fundargerð samþykkt og fundi slitið 22:58.